OzLabs/hebrew-wiki-articles huggingface dataset:
שמואל יהודה לייב רבינוביץ

רבי שמואל יהודה לייב (רבינוביץ) מליניץ (ה'תקמ"ב, 1782 - י"ט בכסלו ה'תקע"ח, 1818) היה האדמו"ר השני של חסידות ליניץ, כיהן גם ברבנות העיר ליניץ. הוציא לאור את ספרו של אביו "תשואות חן". 

נולד ב-1782 כבנו הבכור של רבי גדליה רבינוביץ מליניץ מייסד חסידות ליניץ, שכיהן בעיר ליניץ כרב ואדמו"ר, מתוך שני אחים וחמש אחיות. בכ"ט בכסלו ה'תקס"ד (1804) עם פטירת אביו, נתמנה למלא את מקומו ברבנות ובאדמו"רות, בהיותו עלם בן 22 בלבד. לאחר 14 שנות הנהגה בהיותו בשנת ה-36 לחייו, ב-1818, נפטר, מילא את מקומו אחיו רבי יצחק יואל מליניץ.

== ילדיו ==
* רבי שלמה מגרנוב, חתן רבי יצחק מגרנוב (בן רבי מרדכי מקרמניץ)
* רבי לוי.

== לקריאה נוספת ==
* יצחק אלפסי, "טרקליני החסידות" כרך א', עמ' 332, הוצאת המודיע.

קטגוריה:אדמו"רים
קטגוריה:חסידות ליניץ
יצחק יואל רבינוביץ

רבי יצחק יואל (רבינוביץ) מליניץ (ה'תקנ"ג, 1793 - כ"ה בחשוון ה'תקפ"ח, 1828) היה האדמו"ר השלישי של חסידות ליניץ, כיהן גם ברבנות העיר ליניץ.

נולד ב-1793 לרבי גדליה רבינוביץ מליניץ מייסד חסידות ליניץ, שכיהן בעיר ליניץ כרב ואדמו"ר, כבנו השני והצעיר, ולו חמש אחיות. נשא את ביתו של רבי יעקב (יעקבקא) מלוברטוב. היה מתלמידיו של רבי אברהם יהושע השיל מאפטא שאמר "הנה בגלילותיכם סמכנו שלושה צדיקים: רבי משה צבי מסאווראן, רבי ישראל מרוז'ין ורבי יצחק יואל מליניץ. והחפץ ביראת שמים ילך אל רבי יצחק יואל". 

בכ"ט בכסלו ה'תקס"ד (1804) עם פטירת אביו, נתמנה אחיו הבכור רבי שמואל יהודה לייב למלא את מקום אביו ברבנות ובאדמו"רות. ב-1818 נפטר רבי שמואל יהודה לייב בצעירותו ורבי יצחק יואל, שהיה אז בן 25 בלבד, נבחר למלא את מקומו. רבי יצחק יואל נפטר אף הוא בצעירותו. ב-1828, לאחר 10 שנות הנהגה, חלה ונסע להתרפא בעיר מחנובקה ושם נפטר ונקבר בבית הקברות במחנובקה. למרות גילו הצעיר הוא הצליח להגדיל את החצר והותיר חסידים רבים. את מקומו מילא בנו רבי גדליה אהרן מליניץ, ממנה עבר לסוקוליבקה.

== ילדיו ==
* רבי גדליה אהרן מליניץ (ה'תקע"ה - ה'תרל"ח) חתן רבי שמואל אברהם אבא שפירא מסאלוויטא. רב בליניץ, סוקוליבקה ופודול-אילואי, מחבר הספר "חן אהרן".
* רבי אלטר יוסף אליהו מליפוויץ (ה'תקפ"א - ה'תר"י) חתן רבי אפרים זלמן מביאלה.

== לקריאה נוספת ==
* יצחק אלפסי, "טרקליני החסידות" כרך א', עמ' 332, הוצאת המודיע. 
* תשואות חן, עמ' 15, מכון שמן הטוב, 2012.

קטגוריה:אדמו"רים
קטגוריה:חסידות ליניץ
ג'ים ג'אסטיס

ג'יימס "ג'ים" קונלי ג'אסטיס השני (באנגלית: James "Jim" C. Justice, II; נולד ב-27 באפריל 1951) הוא איש עסקים ופוליטיקאי אמריקאי, המכהן כמושל וירג'יניה המערבית מינואר 2017.

==ביוגרפיה==
ג'אסטיס נולד בצ'ארלסטון, בנם של ג'יימס ורות'. ב-1969 סיים את לימודיו בתיכון והמשיך בלימודים באקדמיה הצבאית גרינברייר. סיים תואר ראשון ותואר שני במנהל עסקים באוניברסיטת מרשל. במהלך הלימודים שימש קפטן נבחרת הגולף של האוניברסיטה.

ידוע כאחד המושלים והפוליטקאים הגבוהים בפוליטיקה האמריקאית, גובהו מתנשא ל-2.01 מטרים. 

===קריירה עסקית===
לאחר הלימודים הצטרף לעסקי משפחתו. ב-1977 הקים את חברת "Justice Family Farms" שהפכה לחברה החקלאית הגדולה במזרח ארצות הברית ומגדלת חיטה, תירס, סויה על שטח של מעל 50,000 אקר בארבע מדינות. ב-1993 נפטר אביו והוא קיבל את השליטה על החברות "Bluestone Industries" ו- "Bluestone Coal Corporation", תחת ניהולו הורחבה קבוצת החברות לשליטה במעל 100 חברות שונות, בתחומי כריית הפחם, גידול עצים, מנפטות, מגרשי גולף ועוד. ב-2009 מכר את פעילות הפחם לחברת "Mechel" הרוסית תמורת 568 מיליון דולר וב-2015 רכש את נכסי החברה בחזרה תמורת 5 מיליון דולר בלבד. ג'אסטיס פיתח מתחם נופש יוקרתי בגרינברייר ובו מגרשי גולף המשמשים את סבב ה-PGA (תחרויות הגולף המקצועני הראשיות). נכון ל-2017, ג'אסטיס הוא המיליארד היחיד והאדם העשיר ביותר בווירג'יניה המערבית, הונו מוערך בכ-1.59 מיליארד דולר.

===קריירה פוליטית===
לאורך השנים החליף ג'אסטיס את רישומו בין שתי המפלגות הגדולות בארצות הברית, ותרם למועמדים מהמפלגה הדמוקרטית והרפובליקנית כאחד. בפברואר 2015 הצטרף למפלגה הדמוקרטית והודיע על כוונתו להתמודד בבחירות למשרת מושל וירג'יניה המערבית. במאי 2016 ניצח בבחירות המקדימות של המפלגה ובנובמבר אותה שנה ניצח בבחירות הכלליות לאחר שזכה ל-49.1% מקולות המצביעים לעומת 42.3% ליריבו מהמפלגה הרפובליקנית. בינואר 2017 הושבע לתפקידו. במהלך עצרת משותפת עם נשיא ארצות הברית דונלד טראמפ הודיע ג'אסטיס ב-3 באוגוסט 2017 כי הוא עובר למפלגה הרפובליקנית. 

התמודד על קדנציה נוספת לתפקיד המושל בבחירות 2020, הפעם מטעם המפלגה הרפובליקנית וניצח. 

עקב הגבלה על 2 קדנציות רצופות החלה על מושל וירג'יניה המערבית, צפוי לסיים את תפקידו בתום כהונה זאת ב-2024. 

ג'אסטיס נשוי לקאת'י והם הורים לשני ילדים.

==קישורים חיצוניים==

* 

* [http://www.governor.wv.gov/about/Pages/default.aspx ג'ים גאסטיס] באתר מושל מדינת וירג'יניה המערבית

==הערות שוליים==

קטגוריה:חברי המפלגה הדמוקרטית (ארצות הברית)
קטגוריה:מושלי וירג'יניה המערבית
קטגוריה:אנשי עסקים אמריקאים
קטגוריה:מיליארדרים אמריקאים
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת מארשל
קטגוריה:אמריקאים שנולדו ב-1951
Stitches

"Stitches" (בעברית: תפרים) הוא שיר שהוקלט על ידי הזמר הקנדי שון מנדס עבור אלבום האולפן שלו, Handwritten. השיר פורסם בתחילה ב-iTunes באמצעות איילנד רקורדס ב-16 במרץ 2015 ולאחר מכן הגיע לרדיו באמצעות ריפבליק רקורדס ב-5 במאי 2015 כסינגל השלישי מהאלבום. "Stitches" הוא השיר הראשון של מנדס שהופיע בטבלאות הבילבורד, ודורג ב-36 במצעד 40 שירי המיינסטרים ביוני 2015, והגיע בסופו של דבר מספר אחד. השיר גם היה לראשון של מנדס שהגיע ל-5 המקומות הראשונים בבילבורד הוט 100, במקום הרביעי. כמו כן, הגיע השיר למקום העשירי בקנדה הוט 100.

השיר היה גם מועמד לפרס "אמן זכר" בטקס פרסי בחירת הנוער 2015.

== הווידאו קליפ ==
הקליפ הראשון של השיר הופק על ידי ג'ון ג'ון אגוסטבו ויצא בבכורה ל-Vevo ב-18 במרץ 2015. בקליפ משתתפת השחקנית אייבי מת'יסון, שהופיעה גם בכמה מהקליפים הקודמים שלו. נכון ליולי 2017, השיר הגיע להישג של מעל מיליארד צפיות ביוטיוב.

מנדס הכריז על וידאו קליפ חדש לשיר בחשבון האינסטגרם שלו. הסרטון מתחיל כאשר מנדס נוסע למגרש חניה נטוש שבו הוא יוצא מהמכונית ומתחיל לשיר. במהלך הסרטון מוצגים קטעים בהם נראה כאילו כוח בלתי נראה מתקיף את מנדס, בהמשך נהיה הכוח חזק יותר וגורם למנדס להיפגע מדלת מכוניתו ומקירות. לבסוף נכנס מנדס לשירותים ושוטף את פניו, ולהפתעתו מגלה שכל פצעיו נעלמים. סיפר מנדס שכילד, הוא היה נוהג להעמיד פנים שהוא מותקף על ידי רוח רפאים.

ביולי 2015, פורסמה גם גרסת קליפ דואט אקוסטית, יחג עם היילי סטיינפלד.

== מצעדים ==

== קישורים חיצוניים ==

קטגוריה:שירי שון מנדס
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירי לפידים
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת איילנד רקורדס
קטגוריה:סינגלים בהוצאת ריפבליק רקורדס
נינה בלטקה

נינה בלטקה (באנגלית: Nina Balatka) הוא רומן מאת הסופר האנגלי אנתוני טרולופ. הרומן פורסם לראשונה בעילום שם במגזין בלקווד ביולי 1866. ויצא לאור כספר בשני כרכים ב-1867.
עלילת הספר מתרחשת בפראג, מיקום יוצא דופן ביצירתו של טרולופ שהירבה לכתוב על המעמד הבינוני באנגליה ובאירלנד. גיבורת הסיפור היא נערה נוצרייה המאוהבת בגבר יהודי. ברומן מצייר טרולופ תמונה של היחסים בין הקהילה היהודית לנוצרית.

==תקציר עלילה==
נינה בלטקה היא בתו היפה של יוזף בלטקה סוחר מפראג שירד מנכסיו. הוא נכנס לשותפות עם אנטון טרנזלדון ואביו היהודים, אחרי שגיסו קריל זמנוי רימה אותו. ביתם של משפחת בלטקה נרכש על ידי טרנזלדון, והוא מאפשר להם להמשיך לגור בבית עד מותו של האב שהיה חולה מאוד. הקשרים בין נינה ואנטון מתהדקים והם מתאהבים זה בזו. בני משפחתה העשירים של נינה, דודה ודודתה, מתנגדים לנישואיהם ועושים כל שבכוחם למנוע את השידוך. גם שני האבות אינם ששים לקשר הנישואים בין הנוצרייה והיהודים. קריל זמנוי, הדוד של נינה, מחזיק ברשותו מסמכים המאשרים את הבעלות של טרנזלדון על ביתם של משפחת בלטקה. כשאנטון מבקש לקבל את המסמכים לידיו נאמר לו שהם ברשותה של נינה. כדי לערער את אמונו של אנטון בנינה, שתלו בני משפחת זמנוי את המסמכים בין חפציה. נינה, שאינה מודעת לכך, מכחישה מכל וכל שהמסמכים בידיה. כשאנטון מוצא את המסמכים במכתבתה הוא מאמין שהיא שקרה לו. ביאושה מחליטה נינה להשליך את עצמה מעל גשר קארל ולהתאבד. מי שמצילה את חייה היא רבקה, נערה יהודייה שמאוהבת גם היא באנטון. 
נינה ואנטון מתחתנים ועוזבים את פראג אל אחת הערים הגדולות במערב.

==תרגום לעברית==
* נינה בלטקה, מאת אנתוני טרולופ, תרגם מאנגלית אברהם יבין, עם עובד, 2001

==קישורים חיצוניים==
* 
* 
* 
* 

==הערות שוליים==

קטגוריה:ספרי 1867
רומנים
קטגוריה:ספרי ספריה לעם
היום העולמי נגד צנזורה באינטרנט

היום העולמי נגד צנזורה באינטרנט (World Day Against Cyber Censorship) הוא יום ציון הנערך כל שנה ב-12 במרץ כדי לגייס תמיכה ברעיון של אינטרנט לא מוגבל, נגיש לכל, ולהגביר את המודעות לדרכים בהן ממשלות וחברות מסחריות פוגעות בחופש הביטוי באינטרנט. היום צוין לראשונה ב-12 במרץ 2008 ביוזמתם של "עיתונאים ללא גבולות" ו"אמנסטי אינטרנשיונל".

== פרס נוטיזן ==
פרס נוטיזן <br>
"עיתונאים ללא גבולות" מעניק את פרס נוטיזן (Netizen Prize) ביום העולמי נגד צנזורה באינטרנט - פרס זה ניתן למשתמש באינטרנט, בלוגר, פעיל רשת (cyber-dissident), או קבוצה אשר תרמה תרומה משמעותית להגנה על חופש הביטוי באינטרנט. הפרס ניתן בין השנים 2010 ל-2014.
* 2010: פעילות לזכויות נשים באיראן שהובילו את מיזם מיליון החתימות באתר, www.we-change.org.
* 2011: המייסדים של קבוצת בלוגרים בשם Nawaat.org.
* 2012: עיתונאים אזרחיים סורים ופעילים של המרכז התקשורת המקומי בוועדות התיאום המקומיות.
* 2013: בלוגר וייטנאמי Huynh Ngoc Chenh.
* 2014: בלוגר מערב הסעודית, ראף בדווי (ערבית: رائف بدوي).

== רשימת הפוגעים בחופש הביטוי באינטרנט ==

ביום העולמי נגד צנזורה באינטרנט, עיתונאים ללא גבולות מעדכנים את רשימת הפוגעים בחופש הביטוי באינטרנט ומדינות תחת רשימות מעקב. הרשימה עודכנה בפעם האחרונה ב-2014 על ידי הארגון. Freedom House, ארגון אמריקני ללא מטרות רווח העוסק במחקר וסנגור בנושאי דמוקרטיה, חופש פוליטי וזכויות אדם, מפרסם כל שנה מדד חופש האינטרנט.

ביום העולמי נגד צנזורה באינטרנט בשנת 2016, חברת אדבלוק (AdBlock) המפעילה תוסף הנועד לחסום פרסומות באינטרנט, פרסמה מודעות בשיתוף פעולה עם אמנסטי אינטרנשיונאל המציגות דוגמאות של הסכנות הנובעות מפגיעה של ממשלות בפרטיות ובחופש הביטוי באינטרנט.

== הערות שוליים ==

==קישורים חיצוניים==
* 

קטגוריה:אירועים בחודש מרץ
קטגוריה:ימי מודעות
קטגוריה:מועדים בין-לאומיים
קטגוריה:צנזורה באינטרנט
קטגוריה:חופש העיתונות
פורטלזה (כדורגל)

פורטלזה הוא מועדון כדורגל ברזילאי המייצג את העיר פורטלזה שבברזיל. המועדון משחק בליגת העל הברזילאית. 

המועדון הוקם בשנת 1918 תוך איחוד עם קבוצה אחרת שהייתה קיימת בעיר. בשנת 1920 הוא לראשונה זכה באליפות סיארה. בשנת 1960 הקבוצה הגיע למקום השני באליפות ברזיל ושחזרה את ההישג בשנת 1968. בסך הכל הקבוצה שיחקה בליגה העליונה של ברזיל במשך 20 עונות, אך בפעם האחרונה שהיה בעונת 2006 

היא זכתה באליפות סיארה 41 פעמים.

==קישורים חיצוניים==

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1918
קטגוריה:סיארה
פיגיירנסה

פיגיירנסה הוא מועדון כדורגל ברזילאי המייצג את העיר פלוריאנופוליס שבברזיל. המועדון משחק בסרייה ב' שהיא הליגה השנייה בברזיל. 

המועדון הוקם בשנת 1921. הוא שיחק באליפות סנטה קטרינה ובשנות ה-30 של המאה ה-20 זכה במחצית התחרויות. אומנם לאחר ניצחון בשנת 1941 האוהדים המתינו 31 שנים עד לניצחון באליפות. בסוף המאה ה-20 הקבוצה הייתה חזקה ונכון להיום היא זכתה באליפות סנטה קטרינה 15 פעמים. בשנת 1973 המועדון לראשונה העפיל לליגה הבכירה בברזיל. מאז הוא משחק לסירוגין בליגה הבכירה או בליגת משנה. בשנת 2007 הוא שיחק במשחק הגמר של גביע ברזיל והפסיד.

==כדורגלנים מפורסמים==
* מישל באסטוס 
* פיליפה לואיס
* פליפה סנטנה
* רוברטו פירמינו

==קישורים חיצוניים==

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1921
קטגוריה:סנטה קטרינה
*
קטגוריה:פלוריאנופוליס: ספורט
פרידריך היינריך, מרקיז ברנדנבורג-שוודט

פרידריך היינריך, מרקיז ברנדנבורג-שוודט (גרמנית: Friedrich Heinrich von Brandenburg-Schwedt; 21 באוגוסט 1709 - 12 בדצמבר 1788), היה מרקיז ברנדנבורג-שוודט בין השנים 1771–1788.

== ביוגרפיה ==
פרידריך וילהלם נולד בשוודט על האודר ב-21 באוגוסט 1709 לפיליפ וילהלם, מרקיז ברנדנבורג-שוודט ויוהנה שרלוטה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה קתרינה, רוזנת נסאו.

בשנת 1711 מת אביו פיליפ וילהלם, מרקיז ברנדנבורג-שוודט, ואחיו פרידריך וילהלם, מרקיז ברנדנבורג-שוודט עלה לשלטון במקומו. פרידריך היינריך התחנך יחד עם אחיו על ידי דודם, פרידריך הראשון, מלך בפרוסיה, ואחר-כך על ידי בן דודם פרידריך וילהלם הראשון, מלך בפרוסיה. בשנת 1711 מונה פרידריך היינריך למפקד רגימנט הרגלים ה-12 (ברנדנבורג-שוודט), אך הוא גילה עניין מועט בעניינים צבאיים. בשנת 1733 פרידריך וילהלם הראשון, מלך בפרוסיה היה כל כך נרגז על המצב ברגימנט של פרידריך היינריך, ואף הורה לכולאו במשך כמה שבועות. פרידריך השני, מלך פרוסיה לא התייחס כלל ליכולותיו של פרידריך היינריך, ומשום כך לא נתן לו תפקידים חשובים בצבא. בשנת 1741 הועבר פרידריך היינריך לפקד על רגימנט הרובאים ה-42 (ברנדנבורג-שוודט), אך שוב לא היה אכפת לו במיוחד, והוא השאיר את הפיקוד בפועל על הרגימנט בידי קציניו.

ב-10 בנובמבר 1734 התחתן פרידריך היינריך עם לאופולדינה מריה מאנהלט-דסאו, בתם של לאופולד הראשון, נסיך אנהלט-דסאו ואנה לואיזה פהזה, ממנה נולדו לו שתי בנות. נישואי השניים לא היו מוצלחים, והשניים התווכחו לעיתים כה קרובות ובאלימות כה רבה, עד כי לבסוף גרש אותה פרידריך היינריך לקולברג עד סוף חייה.

בשנת 1784 התחתן פרידריך היינריך בנישואים מורגנטיים עם השחקנית מריה מגדלנה שרלוטה קראמאן, ממנה נולד לו בן אחד, פרידריך, אשר קיבל בשנת 1786 את התואר ברון פון שטולצנברג.

ב-12 בדצמבר 1788 מת פרידריך היינריך בשוודט על האודר ללא בנים, ובעקבות כך חזרו אדמות המרקיזות לכתר הפרוסי.

==משפחתו==
ב-10 בנובמבר 1734 התחתן פרידריך היינריך עם לאופולדינה מריה מאנהלט-דסאו, בתם של לאופולד הראשון, נסיך אנהלט-דסאו ואנה לואיזה פהזה, ממנה נולדו לו שתי בנות:
* שרלוטה, מרקיזת ברנדנבורג-שוודט (1745–1808)
* לואיזה, מרקיזת ברנדנבורג-שוודט (1750–1811), התחתנה עם לאופולד השלישי, דוכס אנהלט-דסאו

== אילן יוחסין ==

==קישורים חיצוניים==

* 

קטגוריה:נסיכים גרמנים
קטגוריה:בית הוהנצולרן
קטגוריה:ילידי 1709
קטגוריה:גרמנים שנפטרו ב-1788
הניחו את הנשק!

הניחו את הנשק! או הניחו את נשקכם! (בגרמנית: !Die Waffen nieder) הוא ספר שכתבה הסופרת ופעילת השלום האוסטרית ברטה פון זוטנר. הספר מתאר את חייה של בת אצולה אוסטרית (כפי שזוטנר עצמה הייתה), דרך קורותיהן של ארבע מלחמות. 

==עלילה==
גיבורת הספר היא הרוזנת האוסטרית מרתה אלטהאוס. בגיל 19, אלטהאוס מאבדת את בעלה הראשון הרוזן ארנו דוצקי, אשר נלחם בצבא האוסטרי במלחמת אוסטריה-סרדיניה. בעקבות כך, היא הופכת לפציפיסטית. היא נישאת פעם נוספת לברון פרידריך טילינג, אשר חרף היותו קצין בצבא האוסטרי שותף לדעותיה הפציפיסטיות. הוא נלחם בצבא האוסטרי במלחמת שלזוויג השנייה ולאחר מכן במלחמת אוסטריה–פרוסיה. אחיה ואחיותיה של אלטהאוס נפטרים מכולרה שבאה בגלל המלחמה, ואביה מת מצער לאחר שאיבד את בניו. היא עצמה פושטת את הרגל, ונחשפת לתנאים המזעזעים של פצועי המלחמה. פרידריך פורש מהצבא כדי לתמוך בפעילות השלום של אשתו. במהלך מלחמת צרפת–פרוסיה הוא נתקע בפריז, ואלטהאוס נוסעת כדי להציל אותו. עם זאת, היא מאחרת את המועד והוא נורה למוות בידי הקומונה הפריזאית בחשד שהוא מרגל פרוסי. רודולף, בנה של אלטהאוס מנישואיה הראשונים, ממשיך את דרכה של אמו בפעילות פציפיסטית. 

==התקבלות הספר==
זוטנר כתבה את הספר לאחר שבעצמה חוותה את המלחמה העות'מאנית-רוסית (1877–1878) כאשר שהתה בבלקן, הוציאה את הספר לאור בדרזדן, הקיסרות הגרמנית, לא רק כדי להביע את דעותיה הפציפיסטיות, אלא גם כדי לפרנס את משפחתה. הביקורות על הספר לא היו חיוביות במיוחד. לב טולסטוי סיכם אותו כ"אמונות עמוקות, אך בלי כישרון". עם זאת, הספר נחל הצלחה אדירה. בגרמנית הוא הודפס ב-37 מהדורות לפני 1905, ותורגם לשש עשרה שפות. 

זוטנר כתבה מאמר בעיתון "העיתונות החופשית החדשה" (Neue Freie Presse) בו קראה להקמת ארגון שלום אוסטרי (Gesellschaft der Friedensfreunde). שנה לאחר פרסום הספר, זוטנר ייסדה את אגודת השלום הגרמנית (Deutsche Friedensgesellschaft) ונתמנה ליושבת ראש האגודה. בין השנים 1892-1899. זוטנר זכתה למוניטין בינלאומי כעורכת הירחון הפציפיסטי "הניחו את הנשק!", שנקרא על שם הספר. ב-1903 היא פרסמה ספר המשך בשם "Marthas Kinder" שלא זכה להצלחה רבה ומעולם לא התפרסם. ב-1905 היא הפכה לאשה הראשונה שזכתה בפרס נובל לשלום. על בסיס הספר נעשו שני סרטים. האחד ב-1914 והשני ב-1952.

==קישורים חיצוניים==
* הניחו את הנשק! 
* [http://gutenberg.spiegel.de/buch/die-waffen-nieder-2594/1 הניחו את הנשק!] בפרויקט גוטנברג
* [https://librivox.org/die-waffen-nieder-by-bertha-von-suttner/ גרסת שמע של הספר]

==הערות שוליים==

קטגוריה:אנטי מלחמה
קטגוריה:ספרי 1889
קטגוריה:רומנים (סוגה ספרותית)
קטגוריה:ספרים גרמניים
קטגוריה:ספרי הוצאת עם עובד
אליפות ברזיל בכדורגל 2006

אליפות ברזיל בכדורגל 2006 הייתה הפעם ה-50 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-15 באפריל 2006 והסתיימו ב-3 בדצמבר 2006.

בתחרות השתתפו 20 קבוצות. במקום הקבוצות שירדו לליגה הבכירה עלו גרמיו וסנטה קרוז.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה. 

סאו פאולו זכתה באליפות. זו הייתה הזכייה הרביעית בתולדות המועדון. 

בסיום העונה לליגת משנה ירדו פונטה פרטה, פורטלזה, סאו קייטנו וסנטה קרוז. במקום הקבוצות שירדו לליגה הבכירה עלו אתלטיקו מיניירו, נאוטיקו, אמריקה ורסיפה.

==טבלה סופית של הליגה==
{| class="wikitable" width=70% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות 
!הערות
|- bgcolor="#FFFF00"
| 1 || סאו פאולו || 38 || 21 || 13 || 4 || 66 || 32 || 34|| 76|| זכייה בליגה העפלה לגביע ליברטדורס
|- bgcolor=#76EE00 
| 2 || אינטרנסיונל || 38 || 20 || 9 || 9 || 52 || 36 || 16|| 69 || העפלה לגביע ליברטדורס
|- bgcolor=#76EE00 
| 3 || גרמיו || 38 || 20 || 7 || 11 || 64 || 45 || 19||67 || העפלה לגביע ליברטדורס
|- bgcolor=#76EE00 
| 4 || סנטוס || 38 || 18 || 10 || 10 || 57 || 36 || 21|| 64 || העפלה לגביע ליברטדורס
|- 
| 5 || פרנה || 38 || 18 || 6 || 14 || 56 || 49 || 7|| 60
|- 
| 6 || ואסקו דה גאמה || 38 || 15 || 14 || 9 || 57 || 50 || 7|| 59
|- 
| 7 || פיגיירנסה || 38 || 15 || 12 || 11 || 52 || 44 || 8|| 57
|- 
| 8 || גויאס || 38 || 15 || 10 || 13 || 63 || 49 || 14 || 55
|- 
| 9 || קורינתיאנס || 38 || 15 || 8 || 15 || 41 || 46 || 5-|| 53
|- 
| 10 || קרוזיירו || 38 || 14 || 11 || 13 || 52 || 45 || 7 || 53
|- style="background-color: #EFC6DC" 
| 11 || פלמנגו || 38 || 15 || 7 || 16 || 44 || 48 ||4-|| 52||זכייה בגביע ברזיל העפלה לגביע ליברטדורס
|- 
| 12 || בוטפוגו || 38 || 13 || 12 || 13 || 52 || 50 || 2 || 51 
|- 
| 13 || אתלטיקו פרנאאנסה || 38 || 13 || 9 || 16 || 61 || 62 ||1-|| 48 
|- 
| 14 || ז'ובנטודה || 38 || 13 || 8 || 17 || 44 || 54 ||10-|| 47 
|- 
| 15 || פלומיננסה || 38 || 11 || 12 || 17 || 48 || 58 ||10-|| 45
|- 
| 16 || פלמיירס || 38 || 12 || 8 || 18 || 58 || 70 ||12-|| 44 
|- bgcolor=#F08080
| 17 || פונטה פרטה|| 38 || 10 ||9|| 19 || 45 || 65 ||20-|| 39 || ירדה ליגה
|- bgcolor=#F08080
| 18 || פורטלזה || 38 ||8||14|| 16 || 39 || 62 ||23-|| 38 ||ירדה ליגה
|- bgcolor=#F08080
| 19 || סאו קייטנו || 38 || 9 ||9||20|| 37 || 53 ||16-|| 36 ||ירדה ליגה
|- bgcolor=#F08080
| 20 || סנטה קרוז || 38 || 7 || 7 || 24 || 41 || 75 ||34-||28 ||ירדה ליגה
|}

==שחקנים מצטיינים==
סואוזה, שחקנה של גויאס כבש 17 שערים וזכה בתואר מלך השערים של האליפות. 

לוקאס לייבה שחקנה של גרמיו זכה גם בפרס "כדור הזהב" לכדורגלן העונה.

רוז'ריו סני שחקנה של סאו פאולו זכה בפרס כדורגלן העונה של קונפדרציית הכדורגל הברזילאית.

==קישורים חיצוניים==

*[http://www.rsssfbrasil.com/tablesae/br2006.htm נתונים מאתר rsssf]
* [https://web.archive.org/web/20170804212656/http://futpedia.globo.com/campeonato/campeonato-brasileiro/2006 נתונים מאתר futpedia]

ברזיל
קטגוריה:עונות באליפות ברזיל בכדורגל
צלופחי זנב-מחבט

צלופחי זנב-מחבט (שם מדעי: Cyematidae) היא משפחה של מקריני סנפיר מסדרת חכאי תהומות הקרובים למין צלופח שקנאי. למרות שמם הם אינם קשורים לצלופחאים. במשפחה שני מינים בלבד, שניהם יחידים בסוגם.

אורכם של דגים אלה יכול להגיע ל-16 ס"מ והם בעלי מבנה גוף מוארך והזנב נראה כמו מחבט עם 2 אונות מגודלות. שאר הגוף קטן עם מעט סנפירים והראש בעל לסתות מוארכות ועיניים קטנות. הלסתות גדולות ויכולות להתרחב כדי לבלוע מזון גדול.

דגים אלה חיים בעומקים של עד 5,000 מטר מתחת למים. הם חיים בכל האוקיינוסים ומחפשים דגים או סרטנים אותם הם בולעים בלועם העצומה.

==מיון==
*משפחה צלופחי זנב-מחבט (Cyematidae)
**סוג ומין יחיד Cyema atrum
**סוג ומין יחיד Neocyema erythrosoma

==קישורים חיצוניים==

קטגוריה:חכאי תהומות
פראי בנטוס

פראי בנטוס (בספרדית: Fray Bentos) היא בירת מחוז ריו נגרו באורוגוואי. העיר נמצאת במערב המדינה, כ-300 קילומטרים צפונית-מערבית לבירת אורוגוואי מונטווידאו, והיא שוכנת על גדות נהר אורוגוואי, המשמש כגבול בין אורוגוואי וארגנטינה. בעיר מתגוררים 24,406 תושבים (נכון ל-2011).

החל מהמאה ה-19 התפתחה בעיר תעשייה נרחבת לעיבוד בשר, שהשפיעה על העיר. בעקבות השימור של מבני אותה תעשייה ב-2015 היא הוכרזה כאתר מורשת עולמית של אונסק"ו.

מתחם מפעל אנגלו דל אורוגוואי לעיבוד בשר בפראי בנטוס

==היסטוריה==
השם "פראי בנטוס" היה שמו של המקום במשך תקופה ארוכה לפני הקמת היישוב ומקורו לא ברור. מילולית משמעו "הנזיר בנטוס", וככל הנראה הוא מתייחס לנזיר נוצרי שהיה פעיל באזור.

בשנות ה-50 של המאה ה-19 התפתח מאוד המסחר באזור נהר אורוגוואי. הנמל הקרוב ביותר בנהר, זה ששכן בגואלגואיצ'ו בארגנטינה, היה קטן מדי ולא עמד בביקוש ונוצר צורך בנמל חדש באזור. הדבר הוביל ליוזמה של אנשי עסקים מקומיים וזרים להקמת נמל חדש וב-16 באפריל 1859 נוסד היישוב בשם ויז'ה אינדפנדנסיה (מילולית: "עיירת העצמאות").

כעבור מספר שנים בעקבות יוזמה של אנשי עסקים זרים החלה להתפתח במקום תעשייה לייצור מיצוי בשר . כעבור זמן קצר חברת ליביג למיצוי בשר השתלטה על התעשייה בפראי בנטוס והחלה לשווק את מוצריה באירופה, שהפכו שם תוך זמן קצר לפופולריים מאוד, תחת שמו של המקום . החברה הקימה מתחם ענק בשם "מפעל אנגלו דל אורוגוואי לעיבוד בשר" , ובהמשך יוצר בו גם בשר כבוש.

תעשיית הבשר המשיכה להתפתח ולתרום לגדילת היישוב, עד שב-1900 הוא קיבל מעמד של עיר ושמו שונה סופית לפראי בנטוס.

לאורך המאה ה-20 החלה התעשייה לדעוך עד שהמפעל נסגר ב-1979, לאחר יותר ממאה שנים של פעילות, וכעבור כמה זמן הוא הפך לאטרקציה תיירותית והוקם בו מוזיאון שמנציח את תעשיית עיבוד הבשר. בעיר הוקמו מספר מפעלים אחרים קטנים יותר לצורך תעשיות עיבוד מזון שעודם פועלים.

בתחילת המאה ה-21 הייתה תוכנית להקמת מפעל לייצור נייר בפראי בנטוס. תושבי גואלגואיצ'ו השכנה חששו שהמפעל החדש יזהם את נהר אורוגוואי ואת העיר וניסו למנוע את הקמתו, גם על ידי חסימת מעברי הגבול באזור עם אורוגוואי. הדבר הגיע עד לרמה של סכסוך בין אורוגוואי וארגנטינה ואף הגיע לבית הדין הבינלאומי לצדק. הסכסוך הסתיים ב-2010 כאשר נשיאת ארגנטינה כריסטינה פרננדס דה קירשנר ונשיא אורוגוואי חוסה מוחיקה חתמו על הסכם שקבע שתוקם ועדת תיאום דו-לאומית שתפקח על המפעל ועל הנעשה בנהר.

==תחבורה==
העיר מקושרת לארגנטינה על ידי גשר ליברטדור חנרל סן מרטין.

בעיר נמצא נמל התעופה ויז'ה אינדפנדנסיה, אך נכון ל-2017 הוא לא פעיל.

==קישורים חיצוניים==

* [http://whc.unesco.org/en/list/1464 הנוף התעשייתי של פראי בנטוס] באתר אונסק"ו 
* [http://www.bbc.com/travel/story/20190106-how-a-uruguayan-town-revolutionised-the-way-we-eat How a Uruguayan town revolutionised the way we eat] מאתר ה-BBC
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אורוגוואי: ערים
קטגוריה:יישובים שהוקמו ב-1859
בוריילופלטה

בוריילופלטה (שם מדעי: Borealopelta) הוא סוג של דינוזאור במשפחת הנודוזאוריים - מקבוצת הדינוזאורים המשוריינים. בסוג זה יש מין טקסונומי יחיד: בוריילופלטה מארקמיצ'לי (Borealopelta markmitchelli). פירוש שם הסוג הוא "מגן צפוני" ואילו שם המין "מארקמיצ'לי" נקרא על שם הפלאונטולוג מארק מיצ'ל שהכין את המאובן שלו למחקר מדעי.

== מאפיינים ==
הבוריילופלטה היה מכוסה במעטפת שריון עצם (אוסטאודרמים) וקשקשים גרמים בתוספת דוקרנים קרניים שהגנו על כתפיו וצווארו. גם ראשו היה מכוסה במעטה שריון. למרות מעטה השריון המרשים הזה, לבוריילופלטה היו גם נקודות תורפה. בטנו, לדוגמה, חסרה מעטה שריון ומשום כך נותרה חשופה לחלוטין לתקיפות. המאובנים השתמרו היטב ונמצאו בהם אף חומרים אורגניים ובהם שרידים של הפיגמנטים שקבעו צבע עורם. החוקרים גילו שצידו העליון של הבוריילופלטה היה בצבע ג'ינג'י (אדמדם-חום) ואילו בטנו הייתה בהירה יותר וחיוורת. לסכמת צביעה כזו קוראים "נוגדת הצללה" ומטרתה לשפר את ההסוואה של בעל החיים בתאורת יום, בה השמש מאירה את הגב ואילו הבטן מוסתרת בצל. דבר זה מעיד שכנראה מעטה השריון שלו לא הספיק להגנה מלאה מול טורפים דוגמת הטירנוזאוריים.

אורכו היה 5.5 מטר ומשקלו מספר טונות. רגליו היו קצרות למדי. הגולגולת שלו הייתה קטנה ועבה, ומוחו היה קטן יחסית.

הבוריילופלטה חי כ-110 מיליון שנה לפני זמננו, באמצע תקופת הקרטיקון. הוא חי באמריקה הצפונית והיה אוכל צמחים.

==מאובן==
מאובן של בוריילופלטה נתגלה בשנת 2011 במכרה המילניום של חברת Suncor בקנדה. המאובן השתמר היטב וכולל את הגולגולת ורוב השלד ואת האוסטאודרמים שלו כשהם מחוברים למקום שבו היו כאשר היה עדיין חי. בנוסף, השתמרה טביעת העור וכן חומרים אורגניים בהם מלנוזומים ופיגמנטים שקבעו את צבע עורו. מאובן זה של בוריילופלטה נחשב למאובן הטוב והמשומר ביותר של דינוזאור משוריין.

צוות פלאונטולוגים של מוזיאון טירל המלכותי באלברטה, קנדה, הגיע למקום וקבע כי המאובן הוא של דינוזאור משוריין ולא של זוחל ימי, כפי שנתגלו קודם באתר זה. עם זאת, היה קשה מאוד לחלץ את המאובן מגוש הסלע בו היה קבור. אחרי מאמצים רבים, שבהם המאובן כמעט נשבר, הובא גוש הסלע עם המאובן למעבדות המוזיאון. 

הטכנאי והפלאונטולוג מארק מיצ'ל עבד במשך 5 שנים על הכנת המאובן למחקר מדעי, חילוצו מגוש הסלע וניקויו מאבן ועפר (במימון נשיונל ג'יאוגרפיק). 

בשנת 2016 החל המחקר ובו אושר שמדובר בדינוזאור משוריין ואף במין חדש למדע, שנקרא Borealopelta markmitchelli. בשנת 2017 פורסם מאמר מדעי המתאר ומגדיר מין זה, והמאובן הוצב בתצוגה במוזיאון טירל המלכותי.

==ראו גם==
* אדמונטוניה
* הופליטוזאורוס
* אנקילוזאורוס

==קישורים חיצוניים==

* 
* [https://www.theguardian.com/science/2017/aug/03/heavily-armoured-nodosaur-ginger-camouflage-predators-borealopelta-markmitchelli Heavily armoured dinosaur had ginger camouflage to deter predators], הגארדיאן, 3 באוגוסט 2017
* "[https://www.youtube.com/watch?v=SVysydTl08A Adrift at sea in the Early Cretaceous - the Fort McMurray armoured dinosaur]" (video) - Donald Henderson for Royal Tyrrell Museum Speaker Series, 2012 ביוטיוב

==הערות שוליים==

קטגוריה:נודוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:קנדה: פלאונטולוגיה
קטגוריה:מאובני טקסונים שתוארו ב-2017
פול טנוי

פול קיפנגטיץ' טנוי (באנגלית: Paul Kipng'etich Tanui; נולד ב-22 בדצמבר 1990) הוא אתלט קנייתי. בעל מדליית כסף אולימפית (ריו דה ז'ניירו 2016) ושלוש מדליות ארד באליפות העולם באתלטיקה (מוסקבה 2013, בייג'ינג 2015, לונדון 2017) בריצת 10,000 מטר.

==ביוגרפיה==
טנוי גדל בכפר במחוז עמק ריפט שבקניה. ב-2009 סיים רביעי באליפות העולם למרוצי שדה לנוער שהתקיימה בירדן. לאחר התחרות עבר להתאמן ביפן. 

ב-2010 זכה בתחרות מרצוי שדה למרחק 12 קילומטר ונבחר למשלחת קניה לאליפות העולם במרוצי שדה שהתקיימה בבידגושץ' שבפולין. באליפות סיים במקום השמיני במרוץ האישי וזכה עם הנבחרת הקנייתית במדליית זהב. באליפות העולם במרוצי שדה ב-2011 זכה במדליית כסף לאחר אימן מרגה מאתיופיה ובמדליית זהב עם הנבחרת הקנייתית. באליפות העולם באתלטיקה שהתקיימה באותה שנה בטגו סיים במקום התשיעי בריצת 10,000 מטר בזמן של 27:54.03 דקות.

באליפות העולם באתלטיקה שהתקיימה ב-2013 במוסקבה זכה במדליית ארד בתוצאה של 27:22.61 דקות לאחר המנצח מו פארח וסגנו איברהים ג'יילאן. ב-2014 קבע את שיאו האישי 26:49.41 דקות. באליפות העולם ב-2015 שהתקיימה בבייג'ינג זכה פעם נוספת במדליית ארד בתוצאה של 27:02.83 דקות לאחר המנצח פארח וסגנו ג'פרי קמוורור. 

באולימפיאדת ריו דה ז'ניירו (2016) זכה במדליית כסף לאחר פארח בתוצאה של 27:05.64 דקות. באליפות העולם באתלטיקה 2017 זכה בפעם השלישית ברציפות במדליית ארד בתוצאה של 26:50.60 דקות.

==קישורים חיצוניים==

קטגוריה:רצים קנייתים למרחקים ארוכים
קטגוריה:אתלטים באולימפיאדת ריו דה ז'ניירו (2016)
קטגוריה:קנייתים שנולדו ב-1990
יוסף קוט

יוסף קוט (1898–1976) היה רופא פנימי ישראלי, ראש שירותי הרפואה בהגנה, פעיל בעלייה ב', מנהלו הראשון של בית החולים מאיר (1962–1970), נשיא מד"א (1973–1976)

==ביוגרפיה==
קוט נולד בפוניבז' שבליטא. למד בחדר ובגימנסיה. בעקבות גירוש יהודי העיר על ידי הממשל עקרה המשפחה לקרמנצ'וק שבאוקראינה, שם היה קוט לאחד ממנהיגי תנועת הצופים, השומר הצעיר, ומראשי הסטודנטים הציונים. בשנת 1916 התחיל קוט ללמוד רפואה בסנט פטרסבורג אך לאחר מספר חודשים עבר לסימפרופול, שם התמנה לאחד ממפקדי ההגנה היהודית נגד האיום של צבא פטליורה. בשנת 1921 עבר קוט לווינה, שם סיים בשנת 1924 את לימודי הרפואה. 

בשנת 1925 התחתן עם אסתר לבית אהרונוביץ. באותה השנה עלו בני הזוג לארץ ישראל. לאחר עלייתו לארץ עבר "תקופת הסתכלות" של מספר חודשים בבית החולים הדסה (תל אביב). בתום תקופה זו החל קוט לעבוד כרופא קופת חולים הכללית במחניים, איילת השחר, תל יוסף ובבית החולים על שם שוויצר בטבריה. עם הקמת מפעל החשמל בנהריים התמנה קוט לרופא מחנה העובדים.

בשנת 1931 עבד כרופא בכפר סבא ברעננה, ובישובי השרון: גן השרון, קלמניה, גן חיים, תל-מונד, חירות, עין ורד, כפר מל"ל. בשנת 1934 עבר קוט לחיפה ולקריות, שם עבד כרופא כללי. בשנת 1936 יצא קוט להשתלמות ברפואה פנימית לגרמניה. בשובו התמנה קוט כרופא פנימי בזמנהוף וראש שירותי הרפואה בהגנה. קוט שירת כרופא במחנות העקורים באירופה מטעם הסוכנות היהודית ופעיל בעלייה ב'.

בעת בניית הגדר בגבול הצפון של ארץ ישראל שמטרתה הייתה למנוע חדירת כנופיות ערביות, התמנה קוט לארגן את הגשת העזרה הרפואית. הוא היה אחראי גם על בריאות העובדים היהודים במחנות הצבא הבריטי בארץ ישראל ובסיני. בשנת 1948 היה קוט רופאם של 45 עובדי מפעל הנשק התת-קרקעי "איילון".

בין השנים 1950–1960 ניהל את קרן הנכות של ההסתדרות הכללית של העובדים בארץ ישראל, שהקימה מוסדות לחולים כרוניים: גהה, שלוותה, טלביה ובית לווינשטיין, שנוסד בשנת 1945 כבית חולים לשחפת. במקביל נוסד בית החולים פיינסטון ששימש כבית חולים לחולים כרוניים, ובהדרגה הפך לבית חולים שיקומי. בשנת 1958, התאחדו שני בתי החולים, בית לוינשטיין ופיינסטון, ובית החולים לחולי שחפת ומחלות ריאה בכפר סבא הפך לבית החולים מאיר. קוט ניהל את בית החולים מאיר בין השנים 1962 – 1970.

קוט היה בין מקימי מד"א ובין השנים 1950 – 1973 שימש כיו"ר הוועד. בין השנים 1973 – 1976 כיהן כנשיא מגן דוד אדום.

קוט נפטר ב-1976.

==לקריאה נוספת==
* [http://www.rishonim.org.il/telmond/Info/hi_show.aspx?id=36228 ד"ר יוסף קוט - הרופא הראשון בגוש] (ד"ר נח קפלינסקי)
* "מידע לרופא", 9 ביולי 1976, עמוד 4

==הערות שוליים==

קטגוריה:רופאים ביישוב
קטגוריה:רופאים פנימיים ישראלים
קטגוריה:סגל בית החולים על שם שוויצר
קטגוריה:אנשי העלייה הרביעית
קטגוריה:אנשי מגן דוד אדום
קטגוריה:מנהלי מרכז רפואי מאיר
קטגוריה:לוחמי ההגנה
קטגוריה:ישראלים שנולדו ב-1898
קטגוריה:ישראלים שנפטרו ב-1976
סנטה קרוז (כדורגל)

סנטה קרוז הוא מועדון כדורגל ברזילאי המייצג את העיר רסיפה שבברזיל. המועדון משחק בליגה השלישית בברזיל (נכון ל-2020). 

המועדון הוקם בשנת 1914 על ידי קבוצת נערים בני 14-16. הם שיחקו במגרש ליד כנסיית סנטה קרוז וזה היה מקור לשם הקבוצה. במקור, צבעי המועדון היו שחור-לבן, אולם כדי להבדיל מקבוצת פלמנגו המקומית, התווסף לצבעי הקבוצה פס אדום. 

בשנות ה-60 וה-70 של המאה ה-20 החל הקבוצה לשחק בתחרויות הארציות. בשנת 1975 סיימה הקבוצה במקום הרביעי באליפות ברזיל. בשנות ה-80 וה-90 הישגי הקבוצה היו בינוניים והיא שיחקה לסירוגין בליגה השנייה. בשנת 2007 הקבוצה ירדה לליגה השלישית ואחר כך לרביעית. אומנם לאחר מכך היא השתקמה וחזרה לליגה השנייה.

נכון לשנת 2020 זכתה הקבוצה באליפות פרנמבורו 29 פעמים (לעומת רסיפה שזכתה 42 פעמים).

==קישורים חיצוניים==

* 

== הערות שוליים ==

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1914
קטגוריה:פרנמבוקו
אינטרלוקין 10

מבנה קריסטלוגרפי של אינטרלוקין 10
אינטרלוקין 10 הוא חלבון הבנוי מ 178 חומצות אמינו, ומקודד על ידי גן הנמצא על כרומוזום 1. החלבון מופרש בעיקר ממונוציטים ובכמות יותר קטנה מלימפוציטים. IL 10 נקשר לקולטן IL 10, קולטן הנמצא על תאים של מערכת החיסון.

קולטן IL 10 הוא טטרמר הבנוי משתי יחידות אלפא ושתי יחידות בטא. לקולטן יש דומיין תוך תאי וחוץ תאי.

== פעילות ==
חשיפה של תאים ממערכת החיסון (תאים לבנים) לאנטיגן גורמת להפעלה של תהליך דלקתי. התהליך מתווך על ידי אינטרלוקינים כדוגמת IL 1, IL 6 ו־TNFα. קשירה של הליגנד (IL 10) לקולטן IL 10 תגרום לזרחון של STAT3 להפעלתו. STAT3 בצורתו המזורחנת מגיע לגרעין התא ודרך NF-κB יגרום ליצירה של חלבונים שהם מצידם יעכבו את התהליך הדלקתי ויעכבו את הסינתזה של IL 1, IL 6 ו־TNFα. מכאן אפשר להבין שחסר של החלבון או של הקולטן יגרמו לפעילות יתר של מערכת החיסון ולנזקים שיגרמו מכך.

== חוסר ב-IL 10 ובקולטן IL 10==
חסר באינטרלוקין 10 או בקולטן ל-IL 10 היא מחלה גנטית נדירה מאוד, שבבסיסה חסר של חלבון המשמש כמעכב של התהליך הדלקתי. המחלה גורמת להשפעה על מערכות רבות בגוף האדם לרבות הופעה מוקדמת מאוד של מחלת מעי דלקתית, זיהומים מרובים ופריחה עורית.

תינוקות שנולדו עם חוסר ב-IL 10 או בקולטן IL 10 יסבלו מגיל צעיר מאוד מכשל בשגשוג, שלשולים מרובים ולא נשלטים, פריחה מפושטת בגוף, זיהומים חוזרים. המאפיין העיקרי של המחלה הוא מחלת מעי דלקת מוקדמת (Very early onset IBD), מחלת המעי הדלקתי מופיעה בצורה סוערת וקשה עם התלקחויות מרובות. בגיל מאוחר יותר הילדים נמצאים בסיכון מוגבר ללימפומה.

נכון לאוגוסט 2017, ניתן לטפל במחלה באמצעות השתלה של מח עצם.

==IL 10 וקולטן IL 10==
=== אבחנה ===
האבחנה של המחלה היא גנטית, במקרה בו הרופא מעלה חשד בשל הסתמנות קלינית של תינוק עם שלשולים מרובים, זיהומים חוזרים, כשל בשגשוג, פריחה וייתכן גם סיפור משפחתי, נשלח דם לבדיקה ספציפית של הגנים הן של IL 10 והן של קולטן IL 10.

=== טיפול ===
הטיפול במחלה בנוי מטיפול תומך במחלת המעי הדלקתית ובזיהומים החוזרים הטיפול הדפניטיבי למחלה הוא השתלה של מח עצם.
הטיפול במחלת המעי הדלקתי מצד עצמו הוא קשה, חלק מהחולים נזקק להוצאה של אליאוסטום על מנת להגן על המעי והתוצאות של הטיפול לבדו הן מוגבלות. הטיפול בהשתלה של מח עצם כורך בתוכו סיכונים, אך השתלה מוצלחת יכולה להוביל לשיפור משמעותי בחומרת המחלה ואף להוביל לריפוי של המחלה. ההשתלה גם מקטינה את הסיכון להתפתחות של לימפומה בגיל מבוגר.

בישראל, בית החולים סורוקה מטפל במספר גדול יחסית של ילדים הסובלים מחסר של IL 10, הטיפול בנוי מצוות רב תחומי הכולל רופאי ילדים מומחים באימונולוגיה ובגסטראנטרולוגיה וכולל ביצוע השתלה של מח עצם בבית החולים שניידר ופתרון ניתוחי בעת הצורך.

==לקריאה נוספת ==
<div class="mw-content-ltr">
* CMGH - Maintaining Intestinal Health: The Genetics and Immunology of Very Early Onset Inflammatory Bowel Diseas
* NEJM - Inflammatory bowel disease and mutations affecting the interleukin-10 receptor
* GASTROENTEROLOGY - Loss of interleukin-10 signaling and infantile inflammatory bowel disease: implications for diagnosis and therapy.
* LYMPHOMA NEOPLASIA - A Mendelian predisposition to B-cell lymphoma caused by IL-10R deficiency

</div>
==קישורים חיצוניים==

קטגוריה:גנטיקה
קטגוריה:חלבונים
יצחק פרחי

הרב יצחק פרחי (מכונה "המגיד הירושלמי"; 1779 – 1853, ג' באייר ה'תרי"ג) היה חזן ודרשן, שד"ר ואיש ציבור ירושלמי יליד צפת, מרבני ועסקני ירושלים במאה ה-19, ומחבר ספרים רבים בעברית ובלאדינו.

==ביוגרפיה==
נולד בצפת לרב שלמה ולמרים פרחי בשנת 1779 (ה'תקל"ט). בשנת 1798 (ה'תקנ"ח) עבר להתגורר בירושלים בשל פטירת אביו. בירושלים למד אצל הרב יום-טוב אלגזי, ושימש את גדולי רבני ירושלים, בהם הרב אברהם שלום מזרחי.

נישא לאסתר, ובשנת 1828 (ה'תקפ"ח) יצא בשליחות כוללות ירושלים כשד"ר לטורקיה, וכשחזר שימש כחבר בבית הדין של הרב חיים אברהם גאגין. בשנת 1837 (ה'תקצ"ז) יצא בשנית לטורקיה ולמדינות הבלקן. בשנת 1848 (ה'תר"ח) יצא בשלישית לערי איטליה יחד עם ידידו, הרב לוי נחמיאש. במסעותיו חילק את ספריו, והודות לכך נפוצו ספריו בקהילות היהודיות ברחבי העולם. 

בירושלים נמנה עם עסקני העדה הספרדית, והודות לפעילותו נוסדו בעיר חברות שונות לרווחת היישוב, בהן ישיבת "חיי עולם", שאף עמד בראשה, ודאגה בין היתר להיטיב את מצבו הכלכלי של הנוער היהודי בעיר. עסק רבות בענייני צדקה, נמנה עם מנהלי ישיבת 'תפארת ישראל', ובמשך שנים רבות שימש כחזן בבית הכנסת של קהילת יוצאי איסטנבול בעיר.

הודות לדרשותיו בהן שילב תוכחה ומוסר, נודע בכינוי "המגיד הירושלמי". מעמדו בירושלים סייע לו ליישב סכסוכים בקהילות השונות בעיר, ובין היתר חתם על כתב פשרה בין כוללות העדה הספרדית לישיבת המקובלים בית אל בשנת 1844 (ה'תר"ד).

ספרו "טוב ירושלים" מכיל פרטים רבים אודות מצב מוסדות החסד בירושלים בתקופתו, ומתוכו ניתן לקבל הצצה אל התקופה ואל ארבעת הגופים העיקריים שתמכו כלכלית באנשי היישוב.

פרחי הלך לעולמו בירושלים ב-11 במאי 1853 (ג' באייר ה'תרי"ג) ונקבר בהר הזיתים.

==חיבוריו==
* אמרי בינה - מוסר בלאדינו, בלגרד ה'תקצ"ח
* זכות הרבים - דורש כתרי אותיות על הפרשיות, קושטנדינא ה'תקפ"ט
* זכות ומישור - בלאדינו, סלוניקי ה'תרמ"ז
* טוב בירושלים - גדול מעלות העיר הקדושה, מוסדות חסד, קופות ועוד, ירושלים ה'תר"ג
* מוסר השכל - בלאדינו, קושטנדינא ה'תק"ץ
* מיני מתיקה - כולל שלוש דרשות לפרשת זכור, ליבורנו ה'תר"ח
* מרפא לעצם - פרקי מוסר השכל, קושטנדינא ה'תק"ץ, בגדאד ה'תרנ"ב
* מתוק לנפש - דרשות ומוסר, ליבורנו ה'תרנ"ח
* מתוק מדבש - דברי מוסר, ירושלים ה'תר"ג. בהמשך נדפס גם בזלקווא, וילנא, זיטומיר, לבוב, פולין, ורשה ועוד
* צוף דבש - דברי מוסר ואמרי נועם לשבתות ולמועדים, ליבורנו ה'תר"ט, ירושלים ה'תרפ"ט
* שבט מישור - מוסר, בליגוארדו ה'תקצ"ז
* שיטות וביאורים על הש"ס ורמב"ם

==קישורים חיצוניים==
* 
* [http://www.hyomi.org.il/mobile/view.asp?id=84 חכם יצחק פרחי], באתר החכם היומי
* [http://www.keverrachel.com/content.asp?PageId=51&lang=he פיוט מאת הרב יצחק פרחי על רחל אמנו], באתר קבר רחל
* 

קטגוריה:מחברי ספרי דרוש
קטגוריה:מחברי ספרי מוסר ומחשבה
קטגוריה:ירושלים: רבנים
קטגוריה:אנשי ועד העדה הספרדית בישראל
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:ילידי 1779
קטגוריה:נפטרים ב-1853
קטגוריה:אנשי היישוב הוותיק ילידי ארץ ישראל במאה ה-18
קטגוריה:יהודים בארץ ישראל במאה ה-19
אליפות ברזיל בכדורגל 2007

אליפות ברזיל בכדורגל 2007 הייתה הפעם ה-51 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-12 במאי 2007 והסתיימו ב-2 בדצמבר 2007.

בתחרות השתתפו 20 קבוצות. במקום הקבוצות שירדו לליגה הבכירה עלו אתלטיקו מיניירו, נאוטיקו, אמריקה (נאטאל) ורסיפה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה. 

סאו פאולו זכתה באליפות. זו הייתה הזכייה החמישית בתולדות המועדון ושנייה ברציפות.

בסיום העונה לליגת משנה ירדו קורינתיאנס, פרנה, ז'ובנטודה ואמריקה (נאטאל). במקום הקבוצות שירדו לליגה הבכירה עלו קוריטיבה, איפטינגה, פורטוגזה דה דספורטוס וויטוריה.

==טבלה סופית של הליגה==
{| class="wikitable" width=70% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות 
!הערות
|- bgcolor="#FFFF00"
| 1 || סאו פאולו ||38||23||8||7||55||19|| 36|| 77|| זכייה בליגה העפלה לגביע ליברטדורס
|- bgcolor=#76EE00 
| 2 || סנטוס ||38||19||5||14||57||47|| 10||62|| העפלה לגביע ליברטדורס
|- bgcolor=#76EE00 
| 3 || פלמנגו ||38||17||10||11||55||49|| 6||61|| העפלה לגביע ליברטדורס
|- style="background-color: #EFC6DC" 
| 4 || פלומיננסה ||38||16||13||9||57||39|| 18||61||זכייה בגביע ברזיל העפלה לגביע ליברטדורס
|- bgcolor=#76EE00 
| 5 || קרוזיירו ||38||18||6||14||73||59|| 15||60|| העפלה לגביע ליברטדורס
|- 
| 6 || גרמיו ||38||17||7||14||44||43|| 1 ||58
|- 
| 7 || פלמיירס ||38||16||10||12||48||47|| 1||58
|- 
| 8 || אתלטיקו מיניירו ||38||15||10||13||63||51|| 12||55
|- 
| 9 || בוטפוגו ||38||14||13||11||62||58|| 4||55
|- 
| 10 || ואסקו דה גאמה ||38||15||9||14||58||47|| 11||54
|- 
| 11 || אינטרנסיונל ||38||15||9||14||49||44|| 5||54
|- 
| 12 || אתלטיקו פרנאאנסה ||38||14||12||12||51||50|| 1||54
|- 
| 13 || פיגיירנסה ||38||14||11||13||57||56||1||53
|- 
| 14 || רסיפה ||38||14||9||15||54||55||1-||51
|- 
| 15 || נאוטיקו ||38||14||7||17||66||63|| 3||49
|- 
| 16 || גויאס ||38||13||6||19||49||62||13- ||45
|- bgcolor=#F08080
| 17 || קורינתיאנס ||38||10||14||14||40||50||10-|| 44||ירדה ליגה
|- bgcolor=#F08080
| 18 || ז'ובנטודה || 38||11||8||19||43||65||22-||41||ירדה ליגה
|- bgcolor=#F08080
| 19 || פרנה|| 38||11||7||20||42||64||22-||40||ירדה ליגה
|- bgcolor=#F08080
| 20 || אמריקה (נאטאל)|| 38||4||5||29||24||80||56-||17||ירדה ליגה
|}
==שחקנים מצטיינים==
ז'וזיאל, שחקנה של פרנה כבש 20 שערים וזכה בתואר מלך השערים של האליפות. 

טיאגו נבס שחקנה של פלומיננסה זכה גם בפרס "כדור הזהב" לכדורגלן העונה.

רוז'ריו סני שחקנה של סאו פאולו זכה בפרס כדורגלן העונה של קונפדרציית הכדורגל הברזילאית. זאת בפעם השנייה ברציפות.

==קישורים חיצוניים==

*[http://www.rsssfbrasil.com/tablesae/br2007.htm נתונים מאתר rsssf]
* [https://web.archive.org/web/20170804013339/http://futpedia.globo.com/campeonato/campeonato-brasileiro/2007 נתונים מאתר futpedia]

ברזיל
קטגוריה:עונות באליפות ברזיל בכדורגל
תורת ההצגות המודולרית

תורת ההצגות המודולורית היא תחום באלגברה מופשטת, בו נחקרות הצגות של חבורות סופיות מעל שדות בעלי מאפיין חיובי. זהו תת-תחום של תורת ההצגות, בה נחקרות הצגות כלליות של חבורות סופיות. מקרה מעניין במיוחד בתורה זו הוא המקרה בו מאפיין השדה מחלק את גודל החבורה, בו משפט משקה לא תקף ולאלגברת החבורה יש רדיקל לא טריוויאלי.

בעוד שמדובר בנושא שעומד בפני עצמו, תחום זה גם קשור למספר תחומים בולטים נוספים במתמטיקה, בהם קומבינטוריקה, תורת המספרים וגאומטריה אלגברית. יתרה מכך, למידת תורת ההצגות המודולרית תורמת בתורה לתחומים הנ"ל. למחקר התחום עצמו תרמו מספר מתמטיקאים לאורך המאה ה-20, הבולטים בהם הם לאונרד יוג'ין דיקסון וריכרד בראואר. עבודתו של בראוור בתחום תרמה רבות לפיתוח הכלים שהובילו למשפט המיון לחבורות פשוטות סופיות.

כאמור לעיל, המקרה המעניין בתורה זו הוא המקרה בו מאפיין השדה לא זר לגודל החבורה. במקרה זה משפט משקה לא תקף; במקומו, חוקרים את המבנה של אלגברת החבורה בעזרת חלוקתה לבלוקים, שהם אוסף מקסימלי של אידיאלים דו-צדדיים שסכומם הישר שווה לאלגברה. חישוב הבלוקים נעשה בעזרת פירוק איבר היחידה לסכום של אידמפוטנטים של מרכז האלגברה. בלוקים אלו קשורים גם למודולים האי-פריקים של אלגברת החבורה, אשר בדר"כ לא יהיו פרויקטיביים.

==ראו גם==
* תורת ההצגות
* החבורה הסימטרית#תורת ההצגות

==לקריאה נוספת==
<div class="mw-content-ltr">
* Jean-Pierre Serre, Linear Representations of Finite Groups. Springer-Verlag (1977).
</div>

*
יון בדוורסון

יון דאדי בדוורסון (באיסלנדית: Jón Daði Böðvarsson; נולד ב-25 במאי 1992) הוא כדורגלן איסלנדי המשחק במילוול ובנבחרת איסלנד בעמדת הקיצוני ולעיתים גם כחלוץ בקבוצת שרי פהנג ממלזיה.

==קריירת מועדונים==
בדוורסון התחיל את הקריירה שלו בסלפוס ששיחקה אז בליגה האיסלנדית השנייה והיה שותף לעלייה של הקבוצה לליגת העל האיסלנדית. בשנת הושאל לארהוס בה שיחק בקבוצת הנוער של המועדון.

בנובמבר בדוורסון חתם בוויקינג מליגת העל הנורווגית.

ביוני חתם בפ.צ. קייזרסלאוטרן, אלייה הצטרף בינואר . ב-5 בפברואר 2016 בדוורסון ערך את הופעת הבכורה שלו בקבוצה במשחק הליגה נגד אוניון ברלין וב-4 במרץ הבקיע את שער הבכורה שלו בקבוצה בהפסד 1–2 לנירנברג.

ב-2 באוגוסט 2016 בדוורסון חתם לשלוש שנים בוולברהמפטון וונדררס מהפוטבול ליג צ'מפיונשיפ. 4 ימים לאחר מכן ערך את הופעת הבכורה שלו בקבוצה בתיקו 2–2 עם רוטרהאם בה גם כבש את שער הבכורה שלו במועדון והפך לשחקן ה-1000 שרושם דקות משחק במדי הקבוצה.

ב-14 ביולי 2017 חתם לשלוש שנים ברדינג. ב-12 ביולי 2019 חתם בדוורסון במילוול.

ב-20 בינואר 2022 בדוורסון חתם בבולטון וונדררס.

==קריירה בינלאומית==
בדוורסון ערך את הופעת הבכורה שלו בנבחרת איסלנד במשחק ידידות נגד ב-14 בנובמבר 2012. ב-9 בספטמבר 2014 הבקיע את שער הבכורה שלו בנבחרת בניצחון 3–0 נגד במסגרת מוקדמות יורו 2016.

בדוורסון היה שותף להעפלה ההיסטורית של הנבחרת ליורו 2016 בו גם לקח חלק והגיע עם הנבחרת עד לרבע הגמר, בו הפסידה 2–5 ל.

==קישורים חיצוניים==

קטגוריה:קשרי כדורגל איסלנדים
קטגוריה:חלוצי כדורגל איסלנדים
קטגוריה:כדורגלני ויקינג
קטגוריה:כדורגלני פ.צ. קייזרסלאוטרן
קטגוריה:כדורגלני וולברהמפטון וונדררס
קטגוריה:כדורגלני רדינג
קטגוריה:כדורגלני מילוול
קטגוריה:כדורגלני בולטון וונדררס
קטגוריה:כדורגלני נבחרת איסלנד
קטגוריה:כדורגלנים איסלנדים
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:ספורטאים איסלנדים בדנמרק
קטגוריה:ספורטאים זרים בנורווגיה
קטגוריה:ספורטאים זרים בגרמניה
קטגוריה:ספורטאים איסלנדים באנגליה
קטגוריה:איסלנדים שנולדו ב-1992
אמריקה פוטבול קלוב (נאטאל)

אמריקה הוא מועדון כדורגל ברזילאי המייצג את העיר נאטאל שבברזיל. המועדון משחק בליגה הרביעית של ברזיל. 

המועדון הוקם בשנת 1915. בשנת 1919 הוא לראשונה זכה באליפות ריו גראנדה דו נורטה. במרוצת השנים הקבוצה זכתה בתואר זה 35 פעמים. במהלך המחצית השנייה של המאה ה-20 הקבוצה שיחקה כמה עונות בליגה הבכירה, אך כל פעם הייתה יורדת לאחר מספר עונות. בשנת 1998 היא זכתה ב"גביע צפון-מזרח". בכך היא הייתה הקבוצה היחידה מריו גראנדה דו נורטה שזכתה בתואר בתחרות של מספר מדינות ברזיל. בעקבות כך היא העפילה לגביע קונמבול. בשנת 2007 היא חזרה לליגה בכירה, אך לעונה בודדת בלבד.

בעונת 2021 הקבוצה משחקת בליגה הרביעית.

==קישורים חיצוניים==
* 

אמריקה
קטגוריה:קבוצות כדורגל שהוקמו ב-1915
קטגוריה:ריו גראנדה דו נורטה
בוז'ק דוצ'קאל

בוז'ק דוצ'קאל (בצ'כית: Bořek Dočkal; נולד ב-30 בספטמבר 1988) הוא כדורגלן עבר צ'כי ששיחק בעמדת הקשר.

==קריירת מועדונים==
דוצ'קאל התחיל לשחק כדורגל בקבוצת הילדים של בוהמניה פודבראדי ובגיל 10 הצטרף לסלביה פראג. את הופעת הבכורה שלו בליגה ערך בשנת נגד פ.צ. קלדנו ואת שער הבכורה שלו בקבוצה הבקיע נגד טפליצה.

בינואר חתם בסלובן ליברץ. ביולי הושאל לקוניאספור שהייתה קבוצתו הראשונה מחוץ לצ'כיה. באוגוסט חתם ברוזנבורג בלקלאב מליגת העל הנורווגית.

באוגוסט חתם בספרטה פראג, יריבתה העירונית של סלביה, קבוצת נעוריו.

בינואר חתם בחנאן ג'יאנייה מליגת העל הסינית.

בפברואר הושאל לפילדלפיה יוניון מה-MLS עד לסיום העונה.

ב-13 בפברואר 2019 דוצ'קאל חתם בספרטה פראג.

==קריירה בינלאומית==
ב-14 בינואר 2012 דוצ'קאל ערך את הופעת הבכורה שלו בנבחרת צ'כיה בניצחון 0-3 נגד בו גם כבש את שער הבכורה שלו בנבחרת. דוצ'קאל כבש 4 שערים במסגרת מוקדמות יורו 2016, בו צ'כיה סיימה בבית א' ועלתה לשלב הגמר בו השתתף דוצ'קאל.

==קישורים חיצוניים==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סלביה פראג
קטגוריה:כדורגלני סלובן ליברץ
קטגוריה:כדורגלני קוניאספור
קטגוריה:כדורגלני רוזנבורג
קטגוריה:כדורגלני ספרטה פראג
קטגוריה:כדורגלני פילדלפיה יוניון
קטגוריה:כדורגלני נבחרת צ'כיה
קטגוריה:כדורגלני יורו 2016
קטגוריה:ספורטאים צ'כים בטורקיה
קטגוריה:ספורטאים זרים בנורווגיה
קטגוריה:ספורטאים זרים בסין
קטגוריה:ספורטאים זרים בארצות הברית
קטגוריה:צ'כים שנולדו ב-1988
יחסי ג'מייקה–הודו

שגריר ג'מייקה מגיש [[כתב האמנה לנשיא הודו פרנב מוקהרג'י, 2014]]
יחסי ג'מייקה-הודו הם היחסים הדיפלומטיים בין ג'מייקה לרפובליקה של הודו. היחסים בין ג'מייקה להודו מתבטאים בלבביות וידידותיות כתוצאה מקשרים תרבותיים ופוליטיים בירושת השלטון הבריטי, כגון חברות בחבר העמים הבריטי, דמוקרטיה פרלמנטרית, השפה האנגלית וקריקט.

שתי המדינות חברות בארגון המדינות הבלתי-מזדהות, וג'מייקה תומכת במועמדותה של הודו לחברות קבועה במועצת הביטחון של האו"ם.

==נציגות==
להודו יש נציבות קבועה בקינגסטון בעוד שלג'מייקה יש קונסוליה בניו דלהי ובקרוב תיפתח שם גם נציגות קבועה.

==סחר==
לפי נתוני משרד הסחר של ממשלת הודו, הסחר בין הודו לג'מייקה היה שווה 23 מיליון דולר בשנים 10–2009, כאשר הודו מייצגת כמעט את כל היצוא לג'מייקה.

==הודים בג'מייקה==
כ-50,000-61,500 הודים, או אנשים ממוצא הודי גרים בג'מייקה, והם מהווים כמעט 3% מהאוכלוסייה. נתון זה כולל גם את העבדים שהובאו לג'מייקה בסוף המאה התשע עשרה ובמאה העשרים.

==קישורים חיצוניים==

==הערות שוליים==
תיאטרון חולון

הסמליל הישן של התיאטרון
תיאטרון חולון הוא מרכז תרבות בעיר חולון המציג תיאטרון רפרטוארי, מופעי בידור, מוזיקה ומחול. כמו כן מתקיימות בו תערוכות אמנות, הרצאות וסדנאות. התיאטרון, אשר שוכן בבית יד לבנים, נוסד ב-1991 ועבר שיפוץ נרחב שהסתיים ב-2017. מאז 2007 התיאטרון מנוהל על ידי גיא תלם.

==היסטוריה==
בית יד לבנים בחולון נחנך ב-1962 בהשקעה של למעלה מרבע מיליון לירות ישראליות. הבניין תוכנן על ידי האדריכל חשמן מתל אביב שזכה בתחרות שנערכה לשם הקמת המבנה. המבנה הכיל אולם (אשר נקרא ע"ש דוד רמז) בן 375 מקומות בו הועלו לאורך השנים מופעי בידור ותרבות שונים.

תיאטרון חולון נוסד ב-1991. בשנים 2015–2017 עבר המבנה שיפוץ נרחב. השיפוץ בוצע בתכנון "ליואי-דבורינסקי אדריכלים" ובסיוע מפעל הפיס ועלותו מוערכת ב-35 מיליון שקלים. התיאטרון מכיל כיום שלושה אולמות. האולם הגדול הכולל 808 מקומות, אולם נוסף ובו 250 מקומות ואולם ובו 56 מקומות. לתיאטרון אין קבוצת שחקנים משלו, ההצגות והמופעים שמועלים בו נרכשים מגופים ויוצרים שונים.

מנהלו הראשון של התיאטרון היה ארנון פורת. החל מ-2007 התיאטרון מנוהל על-ידי גיא תלם, לשעבר מנהל הקונסרבטוריון הישראלי למוסיקה תל אביב.

לצד הפעילות השוטפת בתיאטרון מתקיימים בו פסטיבלים שנתיים:

פסטיבל צלילי ילדות - מתקיים כל שנה מאז שנת 2000 בחול המועד סוכות ומציע מגוון מופעי מוזיקה מחול ותיאטרון, המיועדים ומותאמים למשפחות ולילדים.

פסטיבל ימי זמר - מתקיים כל שנה מאז 1995 בחול המועד פסח, הפסטיבל מציג מופעים של יוצרים בולטים במוזיקה הישראלית וכן מופעי שירה בציבור.

פסטיבל אישה - התקיים לראשונה ב-1996 ומציג את העשייה הנשית בתחומי חיים שונים.

==קישורים חיצוניים==

* [http://www.hth.co.il/ אתר תיאטרון חולון]

==הערות שוליים==

קטגוריה:חולון: תרבות
קטגוריה:חולון: מבנים
חולון
אולג נדודה

אולג מיקולייביץ' נדודה (באוקראינית: Олег Миколайович Надуда; נולד ב-23 בפברואר 1971 בקייב) הוא כדורגלן עבר סובייטי-אוקראיני ששיחק בעמדות הקשר בקבוצות שונות בליגת העל האוקראינית ובמכבי הרצליה מהליגה הישראלית. לאחר פרישה ממשחק פעיל פנה לקריירת אימון.

==ביוגרפיה==
נדודה גדל במחלקת הנוער של מועדון הכדורגל דינמו קייב. הוא לא הצליח להיכנס להרכב של הקבוצה הבוגרת של דינמו, לכן בשנת 1990 עבר לקבוצת צסק"א קייב. לאחר עונה אחת - עבר לקבוצת ניבה ויניצה מליגת המשנה באוקראינה. בשנת 1994 חתם בקבוצת הצמרת הרוסית ספרטק מוסקבה. הוא שיחק בספרטק שתי עונות, וזכה עם הקבוצה באליפות הליגה הרוסית.

בשנת 1995 הגיע לישראל וחתם בקבוצת מכבי הרצליה. הוא שיחק במדי הרצליה במשך 5 שנים. בשנת 2000 עזב את ישראל וחזר לאוקראינה. באותה שנה החליט לפרוש מכדורגל מקצועי (במשך כמה מהשנים הבאות המשיך לשחק בקבוצות חובבים).

===נבחרות===
אולג נדודה זומן כמה פעמים לנבחרת אוקראינה, אך השתתף במשחק אחד בלבד - מול במסגרת מוקדמות יורו 1996.

===קריירת אימון===
בשנת 2007 החל לאמן את קבוצת "ארסנל בילה צרקבה" מהליגה האוקראינית השנייה. בשנת 2010 היה תקופה קצרה היה עוזר מאמן של קבוצת ארסנל קייב מהליגה האוקראינית הבכירה.

==תארים==
* אליפות ליגת העל הרוסית: 1994

==קישורים חיצוניים==

קטגוריה:כדורגלנים אוקראינים
קטגוריה:כדורגלנים סובייטים
קטגוריה:קשרי כדורגל אוקראינים
קטגוריה:קשרי כדורגל סובייטים
קטגוריה:קייב: כדורגלנים
קטגוריה:כדורגלני צסק"א קייב
קטגוריה:כדורגלני ספרטק מוסקבה
קטגוריה:כדורגלני מכבי הרצליה
קטגוריה:כדורגלני ניבה ויניצה
קטגוריה:כדורגלני נבחרת אוקראינה
קטגוריה:מאמני כדורגל אוקראינים
קטגוריה:כדורגלנים זרים בישראל
קטגוריה:ספורטאים אוקראינים ברוסיה
קטגוריה:ספורטאים אוקראינים בישראל
קטגוריה:אוקראינים שנולדו ב-1971
כריסטופר בלצ'ר

כריסטופר בלצ'ר (באנגלית: Christopher Belcher; נולד ב-29 בינואר 1994) הוא אצן אמריקאי, המתחרה בריצת 60 מטר, בריצת 100 מטר ובריצת 200 מטר.

==ביוגרפיה==
בלצ'ר נולד בסייויל שבמדינת ניו יורק. ב-2013 החל ללמוד במונרו קולג' בה היה חבר בנבחרת האתלטיקה. ב-2016 עבר ללמוד ולהתחרות באוניברסיטת קרוליינה הצפונית A&T. באליפות המכללות באתלטיקה שנערכה ביוני 2017 קבע שיא אישי של 9.93 שניות בחצי גמר ריצת 100 מטר, בגמר סיים במקום השלישי. באליפות ארצות הברית שנערכה לאחר כשבועיים סיים שלישי בריצת 100 מטר לאחר ג'סטין גטלין וכריסטיאן קולמן. באליפות העולם באתלטיקה 2017 סיים במקום ה-13 ולא העפיל לגמר.

== שיאים אישיים ==
===אצטדיון=== 
* ריצת 100 מטר: 9.93 שניות (2017)
* ריצת 200 מטר: 20.01 שניות (2017)

===אולם=== 
* ריצת 60 מטר: 6.64 שניות (2017)
* ריצת 200 מטר: 20.59 שניות (2017)

==קישורים חיצוניים==

קטגוריה:אצנים אמריקאים
קטגוריה:בוגרי אוניברסיטת המדינה של קרוליינה הצפונית A&T
קטגוריה:אמריקאים שנולדו ב-1994